Σύμφωνο Διάθεσης Ανοικτών Ψηφιακών Μαθημάτων (ΑΨΜ)

Το παρόν Σύμφωνο Διάθεσης ΑΨΜ συνάπτεται μεταξύ του έργου «Ανοικτά Ακαδημαϊκά Μαθήματα στο Πανεπιστήμιο Αθηνών[[1]](#footnote-1)» (εφεξής **Έργο**) και του <ΟΝΟΜΑΤΕΠΩΝΥΜΟ> (εφεξής Εσείς) προκειμένου να καταστεί δυνατή η Ανοικτή Διάθεση του Μαθήματος <ΤΙΤΛΟΣ ΜΑΘΗΜΑΤΟΣ> που πραγματοποιείτε Εσείς ως διδάσκων στο ΠΡΟΠΤΥΧΙΑΚΟ/ΜΕΤΑΠΤΥΧΙΑΚΟ πρόγραμμα σπουδών του τμήματος/της σχολής <ΟΝΟΜΑ ΤΜΗΜΑΤΟΣ/ΣΧΟΛΗΣ> του Εθνικού και Καποδιστριακού Πανεπιστημίου Αθηνών (εφεξής Ίδρυμα) ως Ανοικτό Ψηφιακό Μάθημα (εφεξής ΑΨΜ) κατηγορίας <Α- ή Α ή Α+>.

Το AΨΜ περιλαμβάνει πληροφορίες σχετικά με αυτό, τις καταγραφές της διδασκαλίας σας ή οποιασδήποτε σχετικής εκπαιδευτικής δραστηριότητάς σας (εφεξής **Διδασκαλία**) και το λοιπό συνοδευτικό εκπαιδευτικό υλικό.

Το συνοδευτικό υλικό μπορεί να περιλαμβάνει διαφάνειες, πολυμεσική παρουσίαση, σημειώσεις, ασκήσεις, στοιχεία αυτό-αξιολόγησης, βιβλιογραφία ή οποιοδήποτε άλλο υλικό επιλέγετε να διαθέσετε ως συνοδευτικό και το οποίο περιγράφεται αναλυτικά στη συνέχεια καθώς και πληροφορίες για το μάθημα (εφεξής **Συνοδευτικό Υλικό**). Ως Συνοδευτικό Υλικό θεωρείται οτιδήποτε αναρτάται στο ΑΨΜ, εκτός από τα αρχεία που αφορούν την οπτικοακουστική ή ηχητική καταγραφή.

Το Έργο, εφόσον το ΑΨΜ είναι κατηγορίας Α ή Α+, θα καταγράψει την εκτέλεση της Διδασκαλίας σας σε ηχητική ή οπτικοακουστική μορφή, αντίστοιχα, και θα τη διαθέτει, μαζί με το Συνοδευτικό Υλικό, στο Διαδίκτυο μέσω της σχετικής πύλης Aνοικτών Mαθημάτων του Ιδρύματος. Η καταγραφή της κάθε διδασκαλίας, π.χ. διάλεξης, περιλαμβάνει την παρουσίασή σας, εφόσον συνοδεύεται από παρουσίαση (εφεξής **Καταγραφή**). Το σύνολο των καταγραφών θα αναφέρεται εφεξής ως **Σειρά Καταγραφών.** Σε περίπτωση που το ΑΨΜ είναι κατηγορίας Α-, δηλαδή δεν πραγματοποιούνται καταγραφές, ο όρος Σειρά Καταγραφών θα θεωρείται στη συνέχεια του παρόντος ως μη ισχύων.

Το Έργο θα χρησιμοποιεί τόσο τη Σειρά Καταγραφών όσο και το Συνοδευτικό Υλικό κατά τρόπο που να εξυπηρετεί και τα δύο μέρη. Προκειμένου να επιτύχει το στόχο αυτό, το Έργο θα κάνει χρήση της άδειας Creative Commons που προστατεύει τα δικά σας συμφέροντα καθώς και αυτά του Ιδρύματος.

Το Έργο διατηρεί το δικαίωμα να αφαιρέσει, προσωρινά ή μόνιμα, τμήματα του Συνοδευτικού Υλικού και της Σειράς Καταγραφών ή ολόκληρο το ΑΨΜ σε περίπτωση λήψης Δήλωσης Γνωστοποίησης και Αφαίρεσης ότι προσβάλλονται πνευματικά δικαιώματα τρίτων. Εσείς συμφωνείτε ότι θα ενημερώσετε άμεσα την αρμόδια υπηρεσία για τα των Ανοικτά Μαθήματα του Ιδρύματος, σε περίπτωση που λάβετε αντίστοιχη Γνωστοποίηση, προκειμένου να μεριμνήσει σχετικά.

Εσείς μπορείτε να ζητήσετε την απόσυρση του ΑΨΜ, μετά το πέρας ενός εύλογου χρονικού διαστήματος, εφόσον θεωρείτε ότι το περιεχόμενο του ΑΨΜ είναι παρωχημένο. To ίδρυμα θα μπορεί να κρατά αντίγραφο του AΨΜ, μη προσβάσιμο από το κοινό, για ιστορικούς ή διαχειριστικούς λόγους.

**Πληροφορίες σχετικά με το πρόσωπό σας:**

Ονοματεπώνυμο:

Βαθμίδα:

Τμήμα:

Ίδρυμα:

Τηλέφωνο:

Email:

# Πληροφορίες σχετικά με το ΑΨΜ σας:

Τίτλος Μαθήματος (ΑΨΜ):

Πρόγραμμα Σπουδών (ΠΣ):

Τμήμα:

Αριθμός Διδακτικών Ωρών σύμφωνα με το ΠΣ:

Εξάμηνο και Ακαδημαϊκό έτος υλοποίησης:

Παρακαλούμε επιλέξτε το είδος του Συνοδευτικού Υλικού προς διάθεση ως ΑΨΜ**:**

□ Διαφάνειες

□ Σημειώσεις

□ Πολυμεσικό υλικό

□ Προτεινόμενη βιβλιογραφία

□ Ασκήσεις ή Στοιχεία Αυτό-αξιολόγησης

□ Ηλεκτρονικές πηγές που διαθέτει το Ίδρυμα

□ Άλλο (παρακαλώ συμπληρώστε)

□ Άλλο (παρακαλώ συμπληρώστε)

*Παρακαλώ αποδεχτείτε τους κατωτέρω όρους προκειμένου να δώσετε τη συναίνεσή σας για την Ανοικτή Διάθεση της Σειράς Καταγραφών και του Συνοδευτικού Υλικού του ΑΨΜ.*

Συμφωνώ και αποδέχομαι ρητά και ανεπιφύλακτα:

* Να καταγράψει το Έργο τη Διδασκαλία μου στο πλαίσιο του μαθήματος με τα ανωτέρω στοιχεία και περιγραφή και να τη διαθέσει στο Διαδίκτυο μαζί με το Συνοδευτικό Υλικό σύμφωνα με τις άδειες που προσδιορίζονται στο παρόν.
* Έχω λάβει πλήρη γνώση του Συνοδευτικού Υλικού και της Σειράς Καταγραφών και βεβαιώνω ότι το μεν Συνοδευτικό υλικό καλύπτει πλήρως η δε Σειρά Καταγραφών κατά 80% τουλάχιστον, τη διδακτέα ύλη του μαθήματος ή του αυτοτελούς υποσυνόλου του μαθήματος που διδάσκω, όπως αυτή προβλέπεται στο πρόγραμμα σπουδών του τμήματος για το ακαδημαϊκό έτος που αναφέρεται ανωτέρω.
* Να χρησιμοποιεί το Έργο το όνομά μου, την εικόνα μου, το βιογραφικό μου, καθώς και οποιοδήποτε άλλο σχετικό προσωπικό ή άλλο στοιχείο (π.χ. στοιχεία επικοινωνίας), προκειμένου να προωθεί τη Σειρά Καταγραφής και το Συνοδευτικό Υλικό, καθώς και κάθε παράγωγό τους έργο κατά τρόπο που να συνάδει με τους σκοπούς του παρόντος συμφωνητικού.
* Να διαθέτει το Έργο τα μεταδεδομένα του ΑΨΜ στο Κεντρικό Μητρώο Ελληνικών Ανοικτών Μαθημάτων του Ακαδημαϊκού Διαδικτύου (GUnet) ώστε το ΑΨΜ να είναι διαθέσιμο προς αναζήτηση μέσω της Εθνικής Πύλης Αναζήτησης Ανοικτών Μαθημάτων.
* Να διαθέτει το Έργο τα μεταδεδομένα του ΑΨΜ σε πύλες συνάθροισης μεταδεδομένων κατά τρόπο που να συνάδει με τους σκοπούς του παρόντος συμφωνητικού.

Το Έργο διαθέτει τη Σειρά Καταγραφής και το Συνοδευτικό Υλικό με τις άδειες Creative Commons που προσδιορίζονται στη συνέχεια. Το Έργο υποχρεούται να μου παρέχει αντίγραφο της Σειράς Καταγραφής, εφόσον του ζητηθεί.

# ΑΔΕΙΟΔΟΤΗΣΗ ΜΕ ΑΔΕΙΕΣ CREATIVE COMMONS

Το Έργο δεσμεύεται να χρησιμοποιεί τη Σειρά Καταγραφών και το Συνοδευτικό Υλικό κατά τρόπο που να διασφαλίζει τη μέγιστη δυνατή αξιοποίησή τους και να διασφαλίζει το ηθικό δικαίωμά σας. Για το λόγο αυτό, το Έργο αδειοδοτεί τη Σειρά Καταγραφών και το Συνοδευτικό Υλικό με την κατάλληλη άδεια Creative Commons και σύμφωνα με τις δικές σας επιλογές.

Το Έργο επιλέγει την άδεια Creative Commons Αναφορά Δημιουργού, Μη Εμπορική Χρήση[[2]](#footnote-2) Παρόμοια Διανομή (BY-NC-SA) Διεθνής, Έκδοση 4.0 ή μεταγενέστερη[[3]](#footnote-3).Η άδεια αυτή επιτρέπει την πλέον ευρεία διάδοση του έργου σας, διασφαλίζοντας ταυτόχρονα τα πνευματικά σας δικαιώματα, και τις μελλοντικές εμπορικές χρήσεις του έργου.

Σε περίπτωση που συμμετέχετε ή επιθυμείτε να συμμετέχετε στο έργο Κάλλιπος – «Eλληνικά Ακαδημαϊκά Συγγράμματα και Βοηθήματα» ([www.kallipos.gr](http://www.kallipos.gr)) και πρόκειται να χρησιμοποιήσετε εκπαιδευτικό υλικό από τις παρουσιάσεις και σημειώσεις του ΑΨΜ και στο σύγγραμμα, το παρόν σύμφωνο διάθεσης δε σας δημιουργεί κάποιο πρόβλημα, αφού σας επιτρέπει να χρησιμοποιήσετε και να διαθέσετε τη Σειρά Καταγραφών και το Συνοδευτικό Υλικό με οποιοδήποτε τρόπο εάν πρόκειται για μη εμπορικό σκοπό και άρα και με τις σχετικές άδειες Creative Commons, δηλαδή είτε άδεια CC Αναφορά δημιουργού - Μη Εμπορική Χρήση - Παρόμοια Διανομή (ΒΥ-ΝC-SA)είτε άδεια CCΑναφορά δημιουργού - Όχι Παράγωγα Έργα - Μη Εμπορική Χρήση (BY-NC-ND).

Για περισσότερες πληροφορίες σε σχέση με τις προτεινόμενες άδειες μπορείτε να δείτε το σχετικό ΑΨΜ του GUNET που μπορείτε να βρείτε στο http://eclass.gunet.gr/courses/OCGU104/ .

Το Έργο διαθέτει με την εξής άδεια:

**το Συνοδευτικό Υλικό**

□ [**Creative Commons Αναφορά Δημιουργού - Μη Εμπορική Χρήση - Παρόμοια Διανομή (BY-NC-SA)** Διεθνής, Έκδοση 4.0](http://creativecommons.org/licenses/by-nc-sa/4.0/deed.el) ή μεταγενέστερη.

**τη Σειρά Καταγραφών**

□ [**Creative Commons Αναφορά Δημιουργού - Μη Εμπορική Χρήση - Παρόμοια Διανομή (BY-NC-SA)** Διεθνής, Έκδοση 4.0](http://creativecommons.org/licenses/by-nc-sa/4.0/deed.el) ή μεταγενέστερη.

Τα Μέρη

Ο δημιουργός του ΑΨΜ (Εσείς)

[ονοματεπώνυμο]

[Βαθμίδα]

[Υπογραφή]

[Τόπος, Ημερομηνία]

Για το Έργο

Καθηγητής Λάζαρος Μεράκος

Επιστημονικός Υπεύθυνος

[Υπογραφή]

[Τόπος, Ημερομηνία]

1. Το εν λόγω έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους. [↑](#footnote-ref-1)
2. Ως Μη Εμπορική ορίζεται η χρήση:

   * που δεν περιλαμβάνει άμεσο ή έμμεσο οικονομικό όφελος από την χρήση του έργου, για το διανομέα του έργου και αδειοδόχο
   * που δεν περιλαμβάνει οικονομική συναλλαγή ως προϋπόθεση για τη χρήση ή πρόσβαση στο έργο
   * που δεν προσπορίζει στο διανομέα του έργου και αδειοδόχο έμμεσο οικονομικό όφελος (π.χ. διαφημίσεις) από την προβολή του έργου σε διαδικτυακό τόπο

   [↑](#footnote-ref-2)
3. Με την παρούσα άδεια επιτρέπεται στον αδειοδόχο να αντιγράψει, αναδιανέμει, μετατρέψει και αξιοποιήσει το υλικό ή μέρος αυτού με κάθε μέσο και τρόπο για μη εμπορικούς σκοπούς, με την υποχρέωση της αναφοράς στον δημιουργό (δηλαδή Εσάς) και της διανομής κάθε παράγωγου έργου με την ίδια άδεια. [↑](#footnote-ref-3)